open-index/open-wikipedia-markdown huggingface dataset:
కోలా శేషాచలం

**కోలా శేషాచలం** లేదా **కోలా శేషాచల కవి** తెలుగులో నీలగిరి యాత్ర అనే వచన గ్రంధాన్ని రచించిన ప్రముఖుడు.

ఇతడు థామస్ సింప్సన్ దొర గారి కచ్చేరిలో మాంగాడు శ్రీనివాస మొదలియారు వద్ద గుమస్తాగా పనిచేసేవాడు. ఇతడు 1846 మే 12 తేదీన చెన్నపట్నం నుండి బయలుదేరి నీలగిరి చేరి 1847 జనవరి 13వ తేదీన స్వగ్రామానికి తిరిగివచ్చాడు. ఆ కాలంలో తాను చూసిన వివరాలు నీలగిరి యాత్ర అనే వచన గ్రంథంగా తరువాతి కాలంలో రచించాడు.

ఇతడి చెన్నపట్టణమునందలి చింతాద్రిపేట నివాసి. ఇతడు తన వంశము గురించి గ్రంథాంతమున చెప్పుకొని యున్నాడు. ఇతడు యాదవ కుల సంజాతుడు. కోలా వీరరాఘవునకు ప్రపౌత్రుడు. తెప్పలనాయకునికి పౌత్రుడు. వెంకటాచల నాయనికి మంగమకు పుత్రుడు. తన తాత ముత్తాతలనే కాక బంధుజాలమంతటిని సీసమాలికలో వర్ణించియున్నాడు. ఇతడు విశిష్టాద్వైత సంప్రదయానుగామి. గణిత శాస్త్రమును మాంగాడు శ్రీనివాస మొదలారి యొద్ద నేర్చుకొన్నట్లు చెప్పుకొనియున్నాడు.

## నీలగిరి యాత్ర

ఈ గ్రంథంలో మూడు ప్రకరణాలు ఉన్నాయి. నీలగిరి చేరేదాకా జరిగిన వృత్తాంతం తొలి ప్రకరణలోను, నీలగిరి విశేషాలు రెండవ ప్రకరణలోను, తిరుగు ప్రయాణం మూడవ ప్రకరణంలోను ఉన్నాయి. ఈ గ్రంథాన్ని గోడే జగ్గారావు గారికి అంకితమిచ్చాడు.

## మూలాలు

* సమగ్రాంధ్ర సాహిత్యం, ఆరుద్ర మూడవ సంపుటి, తెలుగు అకాడమి, హైదరాబాదు, పేజీలు: 244-5.
* నీలగిరి యాత్ర, కోలా శేషాచలకవి, పొట్టి శ్రీరాములు తెలుగు విశ్వవిద్యాలయం, హైదరాబాదు, 2004.

వర్గం:మద్రాసు తెలుగువారు
వర్గం:తెలుగు రచయితలు
వర్గం:యాత్రా చరిత్ర రచయితలు
వృత్తాంతి

**వృత్తాంతి** 1838 లో ప్రారంభమైన తెలుగు వార పత్రిక. ఈ పత్రికకు మండిగల వెంకట్రాయశాస్త్రి సంపాదకుడు. ఈ పత్రిక 1841 వరకు నడిచి ఆగిపోయింది. ప్రతి గురువారం ఈ పత్రిక వెలువడేది. తెలుగులో వెలువడ్డ తొలి పత్రికల్లో ఇది ఒకటి.

## చరిత్ర
ఈ వారపత్రికను మద్రాసులోని కొంతమంది సంపన్నులు కలిసి 1838 లో ప్రారంభించినట్లు ప్రభుత్వ రికార్డులు చెబుతున్నాయి. ఈ పత్రికను ఎవరు ప్రచురించారు? ఏ ముద్రణాలయంలో ముద్రించారన్న విషయంపై స్పష్టత లేదు. ఆరుద్ర వృత్తాంతి ప్రింటింగ్ ప్రెస్సు మద్రాసులో వేపేరి అనే ప్రాంతంలోని చర్చి స్ట్రీటులో ఉందని పేర్కొనగా బంగోరె మాత్రం తీఫింగ్ బజారులో ఉందని రాశాడు. ఈ పత్రికపై నిఘా ఉంచి అందులో వచ్చే వ్యాసాలను ఆంగ్లం లోకి అనువదించి పంపమని అప్పటి తెలుగు అనువాదకుడు జె. సి. మారిస్ ను మద్రాసు ప్రభుత్వం ఆదేశించింది. ఈ పత్రిక ప్రతులేమీ అందుబాటులో లేవు. దీని ప్రతులు దొరకడం లేదు గానీ, ఈ పత్రికలో ప్రచురించిన ఒక పాఠక లేఖను మాత్రం బంగోరె సేకరించాడు. ఈ పత్రిక ఉనికికి ఆ లేఖయే ఆధారం.

## వృత్తాంతి - వృత్తాంతిని
వృత్తాంతి పేరు విషయంలో ఒక సందిగ్ధత ఉంది. దీన్ని *వృత్తాంతిని* అని కూడా వ్యవహరించడం జరుగుతూ ఉంటుంది. నిశితంగా పరిశీలిస్తే రెండు పత్రికలు వేరు వేరని తెలుస్తుంది. ఒకటి 1838 ప్రాంతంలో వెలువడిన 'వృత్తాంతి' వార పత్రిక. ఇక రెండవ పత్రిక 'వృత్తాంతిని'. ఇది ఫోర్ట్‌ సెంట్‌ జార్జి గెజిట్‌ అయి ఉంటుంది. ఈ గెజెట్ తెలుగు తమిళం, ఇంగ్లీషు మూడు భాషల్లోనూ వెలువడేది. 1832 నాటికే ఇది ఉనికిలో ఉంది. *గెజిట్‌*ను తెలుగులో *రాజకీయ వృత్తాంతిని* అని అనువాదం చేసారు. కాబట్టి ఈ గెజిటే *వృత్తాంతిని* అయి ఉంటుంది.

## మూలాలు

వర్గం:తెలుగు వారపత్రికలు
వర్గం:1838 స్థాపితాలు
వర్గం:19 వ శతాబ్దపు తెలుగు పత్రికలు
వర్గం:మద్రాసు నుండి ప్రచురితమైన తెలుగు పత్రికలు
వర్గం:మూతబడిన తెలుగు పత్రికలు
నెమలిగుండ్ల రంగనాయకస్వామి ఆలయం

ఎడమ|thumb|రంగనాయకస్వామి ఆలయం
ప్రకాశం జిల్లా రాచర్ల మండలం జల్లివాని పుల్లలచెరువుకు పడమటి దిక్కున అరు కిలోమీటర్ల దూరంలో వున్న నల్లమల అటవి ప్రాంతంలో నెమలిగుండ్ల  రంగనాయకస్వామి దేవాలయం ఉంది. గుండ్లకమ్మ నది, గుండ్ల బ్రహ్మేశ్వరం వద్ద ఆవిర్బవించి నల్లమల్ల గిరులలో సుడులు తిరిగి ఉత్తర దిక్కున రెండు కొండల మధ్య జాలువారి నెమలిగుండంలోకి చేరుతుంది.

## క్షేత్ర ప్రాముఖ్యత
నల్లమల్ల అటవి ప్రాంతంలో మయూర మహర్షి ఆశ్రమాన్ని ఎర్పరుచుకొని మహావిష్ణువును ప్రసన్నం చేసుకొడానికి తపస్సు చేస్తూ తదేక దీక్షతొ తన ముక్కుపుటమతో ఒక గుండమును తవ్వి మట్టీని బయటకు తీయడంతొ మరుసటి సూర్యోదయానికి గుండం జలయంగా మారిందని ప్రతీతి. నెమలి ముఖ ఆకారంతో వున్న మహర్షిచే నిర్మితమెనందున నెమిలిగుండం అనే పేరు సార్థకమైనది. దీని చేంతనే మహా విష్ణువు రంగనాయకస్వామిగా వెలయడంతో నెమెలిగుండ్ల రంగనాయకస్వామి క్షేత్రంగా వాసికెక్కింది.

నల్లమల్ల కొండలలో ఇసుకగుండమనేచోట చెంచు జాతికి చెందిన బయన్న, బయ్యక్క దంపతులుండేవారు. వారి ఏకైక కుమార్తె పేరు రంగలక్ష్మీ. పెళ్ళిడు కొచ్చిన లక్ష్మీ తన కులాచారాన్ని ధిక్కరించి, కులపెద్దలతో విభేదించి మహావిష్ణువును పెళ్ళడాలనే తలంపుతో చెంచుగూడెం వదలి నెమలిగుండం చేరుకొని తపమాచరిస్తున్న మయార మహర్షికి తన మనోగతాన్ని వెల్లడి చేసింది. మనోభీష్ట సిద్దికోసం మహర్షితో కలసి తపమాచరించిది. ఎట్టకేలకు వారి తపస్సుకు చలించిన విష్ణువు ప్రసన్నుడై లక్ష్మీ  భార్యగా స్వీకరించెను. మయార మహర్షి కొరిక మేరకు నెమలిగుండం ప్రక్కనే పడమటి కొండపైన స్వయంభుగా వెలసి భక్తుల పాలిట ఆరాధ్యదైవంగా వేలాధి కుటుంభాల ఇలవెలుపుగా పూజలందుకుంటున్నాడు. భూలోకం చేరిన విష్ణువును వెతుక్కుంటూ వైకుంఠం నుంచి వచ్చిన లక్ష్మి దేవి రంగ సమేతుడైన స్వామిపై అలిగి అక్కడే ఆలయానికి దగ్గర లో కొండపైన అమ్మవారు శిలగా మారి బాధపడుతూ ఉంటుంది అని , అక్కడ కొంత దూరం లో బొట్టు బొట్టు గా ప్రవహించే నీరు అమ్మవారి కన్నీరు అని చరిత్ర . ఇప్పటికీ అలాగే ఉండటం ఆలయ వైశిష్ట్యం గొప్పతనం. స్వామి వారికి ఆర్చక స్వాములు ప్రతీ శనివారం పాంచరాత్ర ఆగమోక్తము గా పూజలు చేయడం ఆనవాయతి. అమ్మవారి ఆలయము మరియు పరిసరాలను లక్ష్మమ్మ వనం గా పిలుస్త్తారు. ఏ క్షేత్రంలో కనిపించని ఆరుదైన పవిత్రత గొప్పదనం నెమలిగుండ్ల రంగనాయక స్వామికి ఉంది. అంటు, ముట్టులు వున్నవారు ఆలయం వద్దకు వస్తే తేనెటీగలు దాడి చేస్తాయి. ప్రతి సంవత్సరం చైత్ర మాసంలో బహుళ పాడ్యమి, విదియ, తదియ లో మూడు రోజుల పాటు స్వామి వారి  బ్రహ్మోత్సవాలు  నిర్వహిస్తారు. మొదటిరోజు అంకురార్పణ రెండవ రోజు స్వామి వారి లీలా కల్యాణోత్సవం మూడవ రోజు తెప్పోత్సవం దివ్య రధోత్సవం మొదలగు కార్యక్రమములు వైభవంగా జరుగును.

అటువంటి పవిత్రత వైశిష్ట్యం కలిగిన ఆలయం లో మార్గశిర కృష్ణ పక్ష దశమి దనుర్మాసం సందర్భంగా స్వామి వారికి ఎన్నడూ కని విని ఎరుగని రీతిలో స్వామి వారి ప్రీతి కోసం 1008 కలశములతో మహా స్నపనం తదుపరి మహా సుదర్శన యాగం నిర్వహించడం జరుగుతున్నది 
భక్తులందరూ ఈ విశిష్ట కార్యక్రమం లో పాల్గొని ఆ రంగనాయకుని ఆశీస్సులు పొందగలరు అని తెలియజేయడం అయినది 

ఈ ఆలయానికి వెళ్ళడానికి గిద్దలూరు నుంచి ప్రతి శనివారం apstrc వారు ప్రత్యేక బస్సు సౌకర్యం ఏర్పాటు చేయడం జరిగింది ఉదయం 5 00 నుంచి బస్సు బయలుదేరుతుంది . 
ప్రైవేటు వాహనాల్లో వచ్చేవారు కంభం మీదుగా అయితే అన్నంపల్లి నుంచి J . పుల్లల చెరువు మీదుగా స్వామి వారి క్షేత్రం చేరుకోవచ్చు. గిద్దలూరు నుంచి అంబవరం మీదుగా 20 km ప్రయాణం చేసి స్వామి వారి క్షేత్రం చేరుకోవచ్చు.

వర్గం:హిందూ దేవాలయాలు
వర్గం:ప్రకాశం జిల్లా పుణ్యక్షేత్రాలు
పిడతల రంగారెడ్డి

**పిడతల రంగారెడ్డి** ( 1917 నవంబర్ 10 - 1991 జూలై 1), ఆంధ్రప్రదేశ్కు చెందిన రాజకీయనాయకుడు. ఆంధ్రప్రదేశ్ శాసనసభ స్పీకరు, మాజీ శాసనమండలి అధ్యక్షుడు. ఆంధ్రప్రదేశ్ రాష్ట్ర రెండు సభలకు (శాసనసభ, శాసనమండలి) కి అధ్యక్షుడిగా పనిచేసిన ఏకైక వ్యక్తి. గిద్దలూరు శాసనసభ నియోజకవర్గం నుండి నాలుగుసార్లు శాసనసభకు ఎన్నికయ్యాడు. గిద్దలూరు శాసనసభ నియోజవర్గం ఏర్పడకముందు 1952లో తొలిసారిగా కంభం శాసనసభ నియోజవర్గం నుండి గెలిచి శాసనసభ సభ్యుడయ్యాడు. ఈయన స్వగ్రామం రాచర్ల మండలంలోని అనుమలవీడు గ్రామం.

ప్రకాశం జిల్లా, రాచర్ల మండలం అనుమలవీడు గ్రామానికి చెందిన పిడతల వెంగళరెడ్డి, పిచ్చమ్మలకు 1917, నవంబర్ 9న రంగారెడ్డి జన్మించాడు. 1937లో కొత్తపట్నంలో కాంగ్రేసు పార్టీ సోషలిష్టు విభాగం నేతృత్వంలో జరిగిన రాజకీయ పాఠశాలలో శిక్షణ పొందాడు. 1939లో గిద్దలూరులో వ్యక్తిగత సత్యాగ్రహంలో పాల్గొని ఐదు వందల రూపాయల జరిమానా చెల్లించడంతో పాటు ఆరు నెలల జైలు శిక్ష అనుభవించాడు. 1940 కర్నూలు జిల్లా కాంగ్రెస్ ప్రధానకార్యదర్శి. 1941లో కర్నూలు జిల్లా కాంగ్రెస్ అధ్యక్షులు. 1942లో క్విట్ ఇండియా ఉద్యమంలో పాల్గొని 3 సంవత్సరాల జైలు శిక్ష అనుభవించాడు. 1948లో మద్రాసు రాష్ట్ర శాసనసభ్యునిగా ఎన్నికైనాడు. 1952లో ఉమ్మడి మద్రాసు రాష్ట్ర శాసనసభకు కంభం నియోజకవర్గం నుండి ఎన్నికయ్యాడు. 1952-1955, 1955-1962 లో శాసనసభ సభ్యులు. విశాలాంధ్ర రాష్ట్రం ఏర్పడిన తర్వాత పిడతల రంగారెడ్డి ఆంధ్రప్రదేశ్ రాష్ట్ర ప్రదేశ్ కాంగ్రేస్ కమిటీ యొక్క తొలి అధ్యక్షుడిగా ఎన్నికయ్యాడు. 1952-1959 వరకు ఆంధ్రప్రదేశ్ కాంగ్రెస్ కమిటీ అధ్యక్షులు. 1960లో సంజీవయ్య మంత్రివర్గంలో సమాచార, ప్రణాళికా శాఖామాత్యులుగా పనిచేశాడు. ఒకప్పటి పాత్రికేయుడిగా, ప్రతిరోజూ ఒక ప్రెస్‌నోట్‌తో పాత్రికేయులకు బాగా పని కల్పించేవాడు. భాషావేత్త అయిన రంగారెడ్డి ఇంగ్లీషు, తమిళం, తెలుగు, హిందీ, ఉర్దూలలో అనర్గళంగా మాట్లాడేవాడు. 1966 కర్నూలు జిల్లా స్థానిక సంస్థల తరుపున ఎకగ్రీవంగా యం.యల్.సి. 1968-1972వరకు శాసనమండలి అధ్యక్షులు. 1972-1974 వరకు శాసన సభ స్పీకరు, శాసన సభ అధ్యక్షులు. 1974-1978 రాష్ట్ర ఆర్థికశాఖామంత్రి.

1970వ దశకపు చివర్లో ఆంధ్రప్రదేశ్లో కాంగ్రేసు మూడు వర్గాలుగా చీలిపోయినప్పుడు, ఇందిరా గాంధీకి ససేమిరా మద్దతును ఇవ్వకూడదని నిశ్చయించుకొని పిడతల రంగారెడ్డి తన వర్గంతో అప్పుడు కేంద్రంలో అధికారంలో ఉన్న జనతా పార్టీలో చేరాడు. 1978లో గిద్దలూరు నియోజకవర్గం నుండే జనతా పార్టీ అభ్యర్థిగా శాసనసభకు ఎన్నికయ్యాడు. 1983లో తెలుగుదేశం ప్రభంజనంలో శాసనసభకు పోటీచేసి ఓడిపోయాడు. 1985 ఎన్నికలలో స్వతంత్ర అభ్యర్థిగా పోటీచేసినప్పుడు తెలుగుదేశం పార్టీ ఆయనకు మద్దతునిస్తూ గిద్దలూరు శాసనసభా నియోజకవర్గంలో అభ్యర్థిని నిలబెట్టలేదు. ఆ ఎన్నికలలో గెలిచిన రంగారెడ్డి, ఆ తరువాత తెలుగుదేశం పార్టీలో చేరి, తను మరణించే దాకా తెలుగుదేశంలోనే కొనసాగాడు.

1978-1983, 1985-1989 వరకు శాసనసభ సభ్యులు. రంగారెడ్డి 1991, జూలై 1న గిద్దలూరులో పరమపదించారు.

## మూలాలు

వర్గం:ఆంధ్రప్రదేశ్ శాసనసభ స్పీకర్లు
వర్గం:1917 జననాలు
వర్గం:1991 మరణాలు
వర్గం:ప్రకాశం జిల్లా రాజకీయ నాయకులు
వర్గం:ప్రకాశం జిల్లా నుండి ఎన్నికైన శాసన సభ్యులు
వర్గం:ప్రకాశం జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసనమండలి అధ్యక్షులు
వర్గం:ప్రకాశం జిల్లా స్వాతంత్ర్య సమర యోధులు
వర్గం:మద్రాసు రాష్ట్రంలో శాసన సభ్యులు
వర్గం:ఆంధ్ర రాష్ట్రంలో శాసన సభ్యులు
కె.విజయరామారావు

**కె. విజయరామారావు** (1938 ఫిబ్రవరి 3 - 2023 మార్చి 13) ఐ.పి.ఎస్.అధికారి, ఆంధ్రప్రదేశ్ మాజీ శాసనసభ్యుడు, ఉమ్మడి ఆంధ్రప్రదేశ్ రాష్ట్ర మాజీ మంత్రి. అతను సి.బి.ఐ. డైరక్టరుగా పనిచేసాడు.

## జీవిత విశేషాలు
విజయరామారావు వరంగల్ జిల్లాలోని ఏటూరు నాగారంలో జన్మించాడు. ఉన్నత పాఠశాల‌ దాకా విద్యాభ్యాసం నెల్లూరు జిల్లా వెంకటగిరిలో జరిగింది. తాతగారు (అమ్మ నాన్న) కల్యాణరావు స్వాతంత్ర్య సమరయోధుడు. వెంకటగిరిలో చాలా పెద్ద భూస్వామ్య కుటుంబం.వెంకటగిరిలో విద్యాభ్యాసం అయిపోయాక పైచదువులకు మద్రాసు యూనివర్సిటీలో చేరాడు. బి.ఎ. ఆనర్స్‌ పూర్తవగానే 1958 అక్టోబరులో కరీంనగర్‌ ఎస్‌.ఆర్‌.ఆర్‌. కాలేజీలో లెక్చరర్‌ ఉద్యోగంలో చేరాడు. విశ్వనాథ సత్యనారాయణ ఆ కళాశాల ప్రిన్సిపాల్‌గా ఉండేవాడు. 1959 అక్టోబరు నాటికి ఐ.పి.ఎస్‌. ట్రైనీగా శిక్షణ పొంది చిత్తూరు ఏ.ఎస్పీ.గా చేరాడు. 1984 ఆగస్టు సంక్షోభం నాటికి ఇతను హైదరాబాద్‌ కమిషనర్‌గా ఉన్నాడు. సి.బి.ఐ. డైరెక్టర్‌గా హవాలా కుంభకోణం, బాబ్రీమసీదు విధ్వంసం, ఇస్రో గూఢచర్యం కేసు, ముంబై బాంబు పేలుళ్లు.. మొదలైన కేసులు దర్యాప్తు నిర్వహించాడు. సర్వీసులో ఉండగానే ఎల్‌.ఎల్‌.బి. పూర్తి చేశాడు. రిటైరైయిన తర్వాత పోలీస్‌ మాన్యువల్‌ రాశాడు. అధికార వికేంద్రీకరణ మీద నమ్మకం ఎక్కువ. తెదేపా పార్టీలో చేరాడు. ఖైరతాబాద్‌ నుంచి శాసన సభ్యుడిగా గెలిచాడు. శాసన సభ్యుడిగా ఎన్నికైన తొలిసారే మంత్రి పదవి (రోడ్లూ భవనాల శాఖ) దక్కింది.

## రాజకీయ జీవితం
అతను 1999 ఆంధ్రప్రదేశ్ అసెంబ్లీ ఎన్నికలలో తెలుగుదేశం పార్టీ తరపున ఖైరతాబాద్ నియోజకవర్గంలో పోటీ చేసి కాంగ్రెస్ అభ్యర్థి పి.జనార్థనరెడ్డి పై విజయం సాధించాడు. 2004 అసెంబ్లీ ఎన్నికలలో తెలుగుదేశం పార్టీ తరపున అదే నియోజకవర్గం నుండి పోటీ చేసినా ఓడిపోయాడు. ఆ ఎన్నికలలో కాంగ్రెస్ అభ్యర్థి పి.జనార్థనరెడ్డి విజయం సాధించాడు. 2009 అసెంబ్లీ ఎన్నికలలో పోటీ చేసి దానం నాగేందర్ చేతిలో ఓడిపోయాడు.

## భావాలు
*ప్రత్యేక ఆంధ్రరాష్ట్రం కోసం పొట్టిశ్రీరాములు నిరాహార దీక్ష ప్రారంభించినప్పుడు ఇతను డిగ్రీ చదువుతున్నాడు. తెలుగువాళ్లు ఎక్కడ చేరినా అదే మాట్లాడుకునేవాళ్లు. అతను చనిపోయాక అప్పటి ప్రధాని నెహ్రూ ప్రత్యేక రాష్ట్రాన్ని ప్రకటించాడు. అదీ మద్రాసు లేకుండా. 'ఈ ప్రకటనేదో కొన్నిరోజులు ముందు చేసి ఉంటే అతను మనకు దక్కేవారు కదా' అని అతను ఎంతో బాధపడ్డసందర్భాలు ఉన్నాయి.

## మరణం
గత కొంతకాలంగా అనారోగ్యంతో బాధపడుతున్న 85 ఏళ్ల విజయరామారావు పరిస్థితి విషమించడంతో ఆసుపత్రిలో చికిత్స పొందుతూ 2023 మార్చి 13న తుది శ్వాస విడిచాడు. 

## మూలాలు

వర్గం:ప్రభుత్వ పదవులు నిర్వహించినవారు
వర్గం:ఆంధ్రప్రదేశ్ శాసన సభ్యులు (1999)
వర్గం:2023 మరణాలు
అల్లం అప్పారావు

**అల్లం అప్పారావు** జేఎన్‌టీయూ కాకినాడకు తొలి వీసీ. కంప్యూటర్స్‌ నిపుణుడు. 

స్వస్థలం పశ్చిమ గోదావరి జిల్లాలోని ఉండి. నాన్న గురుమూర్తి, అమ్మ లక్ష్మీబాయి. నాన్న ఉపాధి కోసం విజయనగరం వచ్చి, రాజుల సంస్థానంలో దివాన్‌గా చేరాడు. ఆ తరువాత సంస్థానాలన్నీ ప్రభుత్వంలో విలీనం కావడంతో రెవెన్యూ ఇన్‌స్పెక్టర్‌ ఉద్యోగం ఇచ్చారు. ఎస్‌.కోట, ఎల్‌.కోట, కొత్తవలసల్లో చదువు. 1964 లో పీ యూసీ, 1967లో బీఎస్సీ .

తొలి ఉద్యోగం పేరే 'కంప్యూటర్'. గణాంక వివరాలన్నింటిని సమీకరించే పని. హిందూస్థాన్‌ పాలిమర్స్‌లో 'కలర్‌ కెమిస్ట్‌' ఉద్యోగం నెల రోజులే చేశాడు. దాన్ని వదిలి ఏయూలో పరిశోధకులకు సహాయకునిగా వుండే 'కంప్యూటర్‌ ఆపరేటర్‌'గా జాయిన్‌ అయ్యాడు. బుల్లయ్య, రామచంద్రరావు మాస్టార్లు ఇద్దరూ కలిసి 1970-71 మధ్యకాలం లో దక్షిణ భారతదేశంలోనే తొలి సైంటిఫిక్‌ కంప్యూటర్‌ వ్యవస్థ ఐబీఎం-1130 ను ఏయూ లో నెలకొల్పారు. దాని నిర్వహణలో ప్రముఖ పాత్ర పోషించాడు. ఎంఏ (ఎకనామిక్స్‌) చేశాడు. 1976-78లో ఎల్రక్టికల్‌ ఇంజనీరింగ్‌ చేశాడు. పీహెచ్‌డీ పూర్తిచేసి 1981లో థీసిస్‌ సమర్పిస్తే 1984 లో డిగ్రీ ఇచ్చారు.

ఆంధ్ర విశ్వవిద్యాలయంలో లెక్చరర్‌గా, రీడర్‌గా చేయకుండా నేరుగా ప్రొఫెసర్‌ అయిన తొలి వ్యక్తి. కంప్యూటర్స్‌ విభాగాధిపతిగా, చీఫ్‌ వార్డెన్‌గా, బోర్డ్‌ ఆఫ్‌ స్టడీస్‌ ఛైర్మన్‌గా, ఇంజనీరింగ్‌ కళాశాల ప్రిన్సిపాల్‌ గా అనేక బాధ్యతలు నిర్వహించాడు. ఆయన దగ్గర ఇప్పటివరకూ 15 మంది పీహెచ్‌డీలు చేసి పట్టాలు పొందారు. ఎమ్మెస్సీ చేసిన వారికి ఎంటెక్‌ చేసే అవకాశం కల్పించాడు. ఎన్టీఆర్‌ యూనివర్సిటీతో కలిసి 'క్లినికల్‌ రీసెర్చి'పై అధ్యయనం ప్రారంభించాడు. మధుమేహ రోగం మూలాలు తెలుసుకోవడానికి అమెరికాకు చెందిన వి.ఎన్‌.దాస్‌, విశాఖలోని డాక్టర్‌ శ్రీధర్‌లతో కలసి డయాబెటీస్‌ జెనిటిక్స్‌పై 'బయో ఇన్‌ఫర్మేటిక్స్‌' అంశంపై పదేళ్లుగా పరిశోధనలు చేస్తున్నాడు. ప్రొఫెసర్‌ చందు సుబ్బారావుతో కలసి 'ఐ.టి. కల్చర్‌' అనే పుస్తకం రాశాడు.

నవంబర్ 2018లో ఆదికవి నన్నయ్య విశ్వవిద్యాలయం ఆయనను గౌరవ డాక్టరేటుతో సత్కరించింది.https://www.thehansindia.com/posts/index/Andhra-Pradesh/2018-11-29/AKNU-presents-honorary-doctorate-to-Prof-Allam-Appa-Rao/449309

## భావాలు
* ఎవరికైనా 45ఏళ్ల వయస్సులో గొప్ప అవకాశాలు వస్తే అద్భుతమైన ఫలితాలు సాధించగలుగుతారు
*ఇన్‌ఫర్మేషన్‌ టెక్నాలజీ (సాంకేతిక రంగం) అంటే అదొక సంస్కృతి. ఒంటరిగా మనజాలదు. అన్నింట్లోనూ ఉంటుంది. ఇది అన్ని రంగాల్లోనూ అవసరమే. ఈ రంగం ఒక్కటే ప్రత్యేకంగా పడిపోవడం అంటూ జరగదు. ఆర్థిక మాంద్యం అన్ని రంగాల్లోనూ ఉండడం వల్ల వాటితోపాటు ఇది కూడా తగ్గింది. ఇప్పుడు ఆయా రంగాలు పుంజుకుంటే ఐటీ కూడా వాటితో పాటే వృద్ధి చెందుతుంది. 
* మహిళలకు సమాన అవకాశాలు కల్పించాలి.
## మూలాలు
* https://web.archive.org/web/20091115112546/http://www.andhrajyothy.com/mainshow.asp?qry=%2F2009%2Fdist%2Fnov%2F8egd13
* http://www.allamapparao.org

వర్గం:పశ్చిమ గోదావరి జిల్లా ఇంజనీర్లు
రావు రమేశ్

**[[రావు రమేష్]]** (ఆగష్టు 9, 1970) భారతీయ నటుడు, దర్శకుడు. నటుడు రావు గోపాల రావు కుమారుడు. తల్లి రావు కమలకుమారి హరికథా విద్వాంసురాలు. అతను ఒక నటుడు కావాలని ఎప్పుడూ అనుకోలేదు. అతను ప్రసిద్ధ స్టిల్ ఫోటోగ్రాఫర్ కావాలని ఆశించాడు. కానీ విధి అతనిని తెలుగు చలన చిత్ర పరిశ్రమలో ఆలస్యంగా వెలుగులోకి తెచ్చింది. గమ్యం చిత్రంలో తాను నటించిన నక్సలైట్ పాత్ర తన భవిష్యత్తును మార్చింది. రావు రమేష్ శ్రీకాకుళంలో జన్మించాడు., చెన్నైలో పెరిగాడు. అతను చెన్నైలో తన B. Com పూర్తి చేశాడు. అతను తన +2 లో పాఠశాల వదిలి బయటకు రావాలని కోరుకున్నాడు. ఆ సమయంలో ఫోటోగ్రఫీ ఆసక్తి కలిగి బ్రిటిష్ లైబ్రరీ & అమెరికన్ లైబ్రరీకి వెళ్ళి ఫోటోగ్రఫీ పుస్తకాలను అధ్యయనం చేసేవాడు.తాను చదివే పనిలో సాధారణంగా తన గడ్డం గీసుకోవడం కూడా మరచిపోయేవాడు.

## బాల్యం
రావు రమేష్ నటుడు రావు గోపాలరావు, హరికథా కళాకారిణి అయిన కమల కుమారి దంపతులకు జన్మించాడు.

## వృత్తి
కె.ఎస్.ప్రకాశ రావు (కె. రాఘవేంద్ర రావు యొక్క సోదరుడు) వద్ద సహాయకుడిగా చేరారు. కానీ ప్రకాశరావు తన తండ్రిపై గల గౌరవం కారణంగా ఏ చిన్న పని అందించినది లేదు. ఆ సమయంలో సినిమాటోగ్రాఫర్ వి.ఎస్.ఆర్ స్వామి ఆయనను ప్రోత్సహించి బెంగుళూర్ వద్ద తన స్నేహితురాలు వద్దకు పంపాడు. ఆయన అక్కడ పారిశ్రామిక ఫోటోగ్రఫీ గురించి నేర్చుకున్నాడు. వారు 16 లక్షల ఖర్చు గల Cinar కెమెరాలు ఉపయోగించేవారు. అతను కూడా కాలిఫోర్నియా అకాడమీలో మోషన్ పిక్చర్ ఆర్ట్స్ అండ్ సైన్సెస్,, యానిమేషన్ లో ఒక కోర్సు కోసం దరఖాస్తు చేశాడు. కానీ అతని తల్లితండ్రులు కొనసాగించేందుకు అంగీకరించలేదు. తరువాత అతను ఒక జంట కథలు వ్రాసి చిత్రాలను దర్శకత్వం చేయాలని కోరుకున్నాడు. కానీ అతని తల్లి అతనిని తండ్రిలా నటనను వృత్తిగా ఎన్నుకోమని ప్రోత్సహించింది. ప్రారంభంలో అతన నటన గురించి అయిష్టంగా ఉన్నా ఒక సంవత్సరం పాటు అతని తల్లి నిరంతరం ప్రోత్సహించటంతో చివరికి నటించుటకు అంగీకరించాడు. ఘంటశాల రత్నకుమార్ టి.వి.సీరియల్స్ చేస్తూ అతనికి అందులో పనిచేయుటకు అవకాశం యిచ్చాడు. ప్రారంభ షాట్ ఒక అమ్మాయితో సన్నిహిత పొందడానికి గురించి, ఆ సన్నివేశంలో అతను నెర్వస్ గా అనుభూతి చెందాడు. ఆ సీరియల్ మధ్యలో నిలిచిపోయింది. అప్పుడు రమేశ్ కి నందమూరి బాలకృష్ణ సినిమా సీమ సింహంలో సిమ్రాన్ యొక్క సోదరుడుగా నటించుటకు ఆహ్వానం వచ్చింది. ఇది ఒక సంభాషణ లేకుండా ఒక చిన్న, నిష్క్రియాత్మక పాత్ర. తర్వాత అతనికి ఆఫర్లు రాలేదు. అప్పుడు అతడు తిరిగి చెన్నైలో టి.వి ధారావాహికలు అయిన "పవిత్ర బంధం", "కలవారి కోడలు" లలో నటించటం ప్రారంభించారు  ..

## పురోగతి
బిబో శ్రీనివాస్, మురళీ శ్రీనివాస్, పంగులూరి శ్రీనివాస్ అని చెన్నైలో తన స్నేహితులు ఉన్నారు. దర్శకుడు "క్రిష్" బిబో శ్రీనివాస్ యొక్క బావమరిది. క్రిష్ మూడు సంవత్సరాలు ఒక చిత్రం తీయుటకు ప్రయత్నిస్తున్నప్పుడు ఆ సమయంలో రావు, సి. నారాయణ రెడ్డి కవిత్వం అయిన 'కవిత నా చిరునామా' చాలా ఇష్టంగా చదివేవాడు. అపుడు రావు చేసిన కొన్ని కవిత్వ వ్యాఖ్యానాలను యిష్టపడి అతని చిత్రంలో ఒక పాత్ర ఇస్తానని హామీయిచ్చారు. క్రిష్ గమ్యం సినిమా తీయటానికి మూడు సంవత్సరాలు పట్టింది.

## వ్యక్తిగత జీవితం
రావుకు భార్య, ఇద్దరు పిల్లలు (ఒక కొడుకు, ఒక కూతురు) ఉన్నారు.

## నేపధ్యము
అనుకోకుండా సినీ రంగానికి వచ్చాడు. ఇతను ఫోటోగ్రఫీ విద్యను అభ్యసించి పిమ్మట తన ఆసక్తిపై సినీరంగంలో అడుగుపెట్టాడు.

## నటించిన చిత్రాలు

### తమిళం

### కన్నడ

## వెబ్‌ సిరీస్‌
* మాన్షన్ 24 (2023)

## సూచికలు

## యితర లింకులు
* రావు రమేశ్ ఇంటర్వ్యూ

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:1970 జననాలు
వర్గం:జీవిస్తున్న ప్రజలు
వర్గం:శ్రీకాకుళం జిల్లా సినిమా నటులు
వర్గం:సినీ వారసత్వం గల తెలుగు సినిమా వ్యక్తులు
తెలుగు పాత్రికేయుల జాబితా

## ప్రముఖ పాత్రికేయులు
* కందుకూరి వీరేశలింగం
* కొండా వెంకటప్పయ్య పంతులు
* ముట్నూరి కృష్ణారావు
* గాడిచర్ల హరిసర్వోత్తమరావు
* చిలకమర్తి లక్ష్మీనరసింహం
* కాశీనాథుని నాగేశ్వరరావు పంతులు
* గిడుగు రామమూర్తి
* సురవరం ప్రతాపరెడ్డి
* తాపీ ధర్మారావు నాయుడు
* నెల్లూరు వెంకట్రామానాయుడు
* న్యాపతి నారాయణమూర్తి
* ఖాసా సుబ్బారావు
* కోటంరాజు రామారావు
* కోటంరాజు పున్నయ్య
* కుందూరు ఈశ్వరదత్తు
* నార్ల వెంకటేశ్వరరావు
* పండితారాధ్యుల నాగేశ్వరరావు
* నీలంరాజు వెంకటశేషయ్య
* మోటూరి హనుమంతరావు
* అడవి బాపిరాజు
* గోరా శాస్త్రి
* అయ్యంకి వెంకట రమణయ్య
* చిర్రావూరి యజ్ఞేశ్వర చింతామణి
* న్యాపతి సుబ్బారావు
* శివలెంక శంభూప్రసాద్
* టంగుటూరి ప్రకాశం పంతులు
* ఏటుకూరి బలరామమూర్తి
* దుర్గబాయ్ దేశ్ ముఖ్
* శంకర్
* వాడకట్టు హనుమంతరావు
* గంజివరపు శ్రీనివాస్

## సినిమా పాత్రికేయులు
* లగడపాటి బాబూరావు
* గుడిపూడి శ్రీహరి
* వడ్డి ఓంప్రకాశ్ నారాయణ్
* బి.ఎ.రాజు

## ఉపయుక్త గ్రంథ సూచి
*జర్నలిస్టుల కోసం-జి.చక్రధర్

వర్గం:పాత్రికేయులు
వెజ్ మంచూరియా

right|thumb|వెజ్ మంచూరియన్

**వెజ్ మంచూరియన్** అనేది చాలా రుచికరమైన ఆహార పదార్థం. దీనిని తయారు చేయడం కూడా తేలిక.

## ఎలా చేస్తారు
### కావలసిన పదార్ధాలు
# మైదా పిండి - అర కెజి
# కాబేజి - సగం
# ఉప్పు - తగినంత
# కారం - 1 స్పూన్
# అల్లం వెల్లుల్లి పేస్ట్ - 2 స్పూన్స్
# పచ్చి మిరపకాయలు - 4
# సోయా సాస్ - 1 టేబుల్ స్పూన్
# గరం మసాలా - 1 స్పూన్
# కరివే పాకు,కొత్తిమీర - కొద్దిగా
# నూనె - (Deep Fry కు కావలసినంత) 
# నీరు - (తగినంత)

### తయారుచేయు విధానం
ముందుగా వెజ్ మంచూరియన్ ఉండలు తయారు చేయాలి ఎలాగంటే...మైదా పిండి, బాగా సన్నగా తురిమిన కాబేజ్ ముక్కలు, ఉప్పు, నీళ్ళు కలిపి బజ్జీ పిండి కంటే కాస్త గట్టిగా కలుపు కోవాలి. ఈ పిండిని ఉండలుగా చేసి నూనెలో బంగారు రంగు వచ్చే వరకు వేయించి తీయాలి.

ఆ తర్వాత ఓ కళాయిలో కొద్దిగా నూనె వేసి కాగాక తరిగిన ఉల్లిపాయ ముక్కలు, పచ్చిమిరప కాయలు, కరివే పాకు వెయాలి. కొంచం వేగాక అల్లం వెల్లుల్లి పేస్ట్, సోయా సాస్, గరమ్ మసాలా, ఉప్పు, 2 కప్పుల నీళ్ళు పోసి మరిగించి చిక్కని గ్రేవీ తయారు చేసి అందులో ఇందాక తయారు చేసిన ఉండలు వేసి కలుపుతూ ఉండాలి. దానిని బెల్లం పాకంలో వెయాలి. తర్వాత దించి వేసి కొత్తిమీర చల్లి, నిమ్మకాయ ముక్కలతో అలంకరించాలి. అంతే రుచికరమైన వెజ్ మంచూరియన్ సిద్దం.

వర్గం:చైనీస్ వంటలు
విస్కాంసిన్ హిందూ దేవాలయం

**విస్కాంసిన్ హిందూ దేవాలయం,** మే 2001 వ సంవత్సరంలో విస్కాంసిన్లో మొట్టమొదటి హిందూ దేవాలయంగా ప్రారంభించారు. ఇది పీవాకీ గ్రామంలో అమెరికా జాతీయ రహదారి I - 94 కి దగ్గరగా నిర్మితమైంది. ముఖ్య భవనము లోపల 11 చిన్న చిన్న గుళ్ళను చెక్కారు. మొత్తం 11 చిన్న దేవాలయాలుగా చెప్పుకోవచ్చు. ముఖ్య విగ్రహం వెంకటేశ్వర స్వామి, తరువాత గణపతి, శివ పార్వతులు, రాధా కృష్ణులు, హనుమాన్ సహిత సీతా రామలక్ష్మణులు, శ్రీ లక్ష్మీ, ఆంజనేయ స్వామి, సిద్ధి వినాయకుడు, శ్రీదేవి భూదేవి సహిత గోవిందుడు, దుర్గాదేవి, సత్యనారాయణ స్వామి ఇక్కడి చిన్న చిన్నగుళ్ళలో ప్రతిష్ఠించారు, నవగ్రహాలను ఒక పక్కగా ప్రతిశష్ఠించారు. నిర్మాణానికి గాను దక్షిణ భారతదేశం నుంచి శిల్పులను తెప్పించారు. 8 నెలల కృషి ఫలితంగా ఈ గుళ్ళ నిర్మాణం పూర్తయింది.

## నిర్మాణం

జాతీయ రహదారి I - 94 పక్కగా 21.5 ఎకరాల కొండ ప్రాంతంలో ఈ గుడిని నిర్మించారు. దీనికి డిజైనర్ అర్కిటెక్ట్ గా సుహాస్ ఆర్ పవార్. గుడి తూర్పు ముఖంగా ఉంది. 125 అడుగుల పొడవు 90 అడుగుల వెడల్పు కలిగి రెండు అంతస్తులలో కలిపి 24,000 చదరపు అడుగుల వైశాల్యం కలిగి ఉంది. కింది భాగంలో దేవాలయపు కాంటీన్ మరియూ సాంస్కృతిక కార్యక్రమాల కొరకు ఒక stage ఉన్నాయి. ఇక్కడ ప్రతి దీపావళికి సాంస్కృతిక కార్యక్రమాలు జరుగుతాయి.

## మూలాలు

## బయటి లంకెలు

* దేవాలయపు అధికారిక అంతర్జాల లంకె
* ఒక వార్త

వర్గం:అమెరికా
వర్గం:హిందూ దేవాలయాలు
వడ్లా సుబ్రహ్మణ్యం

**ఆచార్య వడ్లా సుబ్రహ్మణ్యం** తెలుగు విశ్వవిద్యాలయం ఆచార్యులు. లేఖకునిగా ఎన్టీఆర్‌ చెప్పిన రీతిలో వందలాది రాజకీయ ఉపన్యాసాలు రాశారు. నందమూరితో 1989లో పరిచయమై ఆయన దగ్గర చేరింది మొదలు 1996 జనవరి 18న పరమపదించిన ముందురోజు వరకు గడిపారు. ఆయన రాజకీయ ప్రసంగాలు సుదీర్ఘ సమాస భూయిష్టంగా, కఠినమైన ఆంధ్రా సంస్కృతి పదాల ప్రవాహాలతో ఉద్వేగంగా, ప్రశ్నార్థకాలు, ఆశ్చర్యార్థకాలతో సాగేలా రాయించుకునేవారు. రచనలో కొట్టివేతలు, దిద్దివేతలు ఉంటే భగ్గుమనేవారు. ముత్యాల్లా మెరిసిపోయే దస్తూరీతో ఆయన దివంగత ఎన్టీఆర్‌ను మురిపించారు. తెలుగు భాషా సాహిత్య సుగంధాలతో ఎన్టీఆర్‌ను ఆకట్టుకున్నారు. అంతర్జాతీయ తెలుగు విద్యాలయంలో ఆచార్యునిగా విధులను నిర్వహిస్తూ నందమూరి వద్ద లేఖకునిగా ఎటువంటి పారితోషికం ఆశించకుండా సుబ్రమణ్యం పనిచేశారు. ఆయన అవధాన కార్యక్రమాలలో పాల్గొనేవారు.
## భావాలు

*తెలుగుదేశం పార్టీ ఓడిపోయినప్పుడు అందరూ దిగాలుగా ఉంటే 'వెన్నెల ఉంటుంది, చీకట్లు ఉంటాయి బ్రదర్‌' అని తేలిగ్గా తీసుకోవడం ఆయనకే చెల్లింది. తెలుగుభాషకు అంతర్జాతీయ ఖ్యాతి తెచ్చిపెట్టింది నందమూరే. ఒక్కమాటలో చెప్పాలంటే ఆయన రాజాధిరాజు. ఆయన సహచర్యంలో గడపడం రాజాస్థానంలో కవిగా పని చేయడమే.

## రచనలు
* క్రీడాభూమిక క్రీడాతత్వం
* తెలుగు సాహిత్యంలో క్రీడా వినోదాలు

## మూలాలు

## ఇతర లింకులు

వర్గం:తెలుగు కవులు
వర్గం:సాహితీకారులు
మైదాపిండి

మిల్లులో బాగా పోలిష్ చేయబడిన గోధుమ పిండి. పసుపు రంగులో ఉండే గోధుమ పిండిని అజో డై కార్బొనమైడ్ , క్లోరిన్ వాయువు, బెంజైల్ పెరాక్సైడ్ అనే రసాయనాలను ఉపయోగించి తెల్లగా చేస్తారు. బెంజాయిల్ పెరాక్సైడ్ వాడుక చైనా ఐరోపా దేశాల్లో నిషేధించబడినది. మైదా లో "అల్లోక్సాన్"  అనే విషపూరితమైన రసాయనం ఉంటుంది. అందువల్ల మైదా పిండి ముట్టుకోవడానికి మెత్తగాను, చూడటానికి తెల్లగానూ ఉంటుంది. దక్షిణ భారతదేశంలో మైదాపిండిని ఎక్కువగా వంటల్లో వాడతారు. కొన్ని తపాలాకార్యాలయాల్లో కూడా కవర్లు అంటించడానికి, గోడలపై సినిమా పోస్టర్లు అంటించడానికి కూడా మైదాపిండిని వాడతారు. మైదాపిండితో రవ్వ దోసె వంటి అట్లు, పరోటా, రుమాలీ రోటీ, కేక్స్, కాజాలు, హల్వా, జిలేబీ మొదలైన మిఠాయిలు, బొబ్బట్లు, బ్రెడ్ మొదలైన పిండి వంటలు తయారుచేసుకోవచ్చును.

## దుష్ఫ్రభావాలు
మైదా పిండి నిత్యం లేక అధికంగా వాడటం వల్ల మధుమేహం, గుండె జబ్బులు రావడం, కిడ్నీల్లో రాళ్ళు ఏర్పడటం, ఆడపిల్లలు శీఘ్రంగా పుష్పవతి అవ్వడం వంటి దుష్ప్రభావాలు ఉన్నాయి.   

## ఇవి కూడ చూడండి
మోదక్

## మూలాలు

వర్గం:ఆహార పదార్థాలు
గొడే

**గొడే** వారు విశాఖపట్నం ప్రాంతంలో ప్రసిద్ధిచెందిన జమిందారీ వంశం.
## వీరిలో ప్రముఖులు
* గొడే జగ్గారావు : వీరు విశాఖపట్నంలో కోదండ రామాలయం ప్రతిష్టించారు. వీరి కుమార్తె మదిన సుభద్రయ్యమ్మ ప్రముఖ రచయిత్రి.
* గొడే సూర్యప్రకాశరావు
* గొడే సూర్యనారాయణరావు
* గొడే వెంకట జగ్గారావు : వీరు విశాఖపట్నంలో నక్షత్రశాలను స్థాపించారు. వీరి కుమార్తెను అంకితం వెంకట నరసింగరావు గారు వివాహం చేసుకున్నారు.
* గోడే నారాయణ గజపతిరావు : వీరు ఆంధ్ర వైద్య కళాశాల స్థాపన కొరకు స్థలాన్ని విరాళంగా ఇచ్చారు. వీరి కుమార్తె కురుపాం జమిందారు వైరిచర్ల వీరభద్ర రాజును వివాహం చేసుకున్నారు.
* గొడే జానకమ్మ
అంకితం (అయోమయనివృత్తి)

* అంకితం వెంకట నరసింగరావు -ఆంధ్రప్రదేశ్‌కు చెందిన బ్రిటిషు ప్రభుత్వ ఉద్యోగి
* అంకితం వెంకట భానోజీరావు -ఆంధ్రప్రదేశ్ మాజీ శాసన సభ్యుడు.
* అంకితం వెంకట జగ్గారావు -విశాఖపట్నం జిల్లా ప్రముఖుడు, వృక్షశాస్త్రవేత్త
* అంకితా లోఖండే -భారతదేశానికి చెందిన నటి.
* అంకిత్ గుప్తా -భారతదేశానికి చెందిన టెలివిజన్ నటుడు.
* అంకిత రైనా -భారతీయ ప్రొఫెషనల్ టెన్నిస్ క్రీడాకారిణి. 
* అంకితం (సినిమా)  -తెలుగు సినిమా
* అంకితం (ఇంటిపేరు) - తెలుగు సినిమా
కళాపూర్ణోదయము

[thumb|పింగళి సూరన రచించిన తెలుగు [కావ్యంకళాపూర్ణోదయము.ఇది తెలుగు భాషలో వచ్చిన మొదటి పద్య కావ్యమైన నవల. pdf]]
**కళాపూర్ణోదయం** అష్టదిగ్గజాలలో ఒకరైన పింగళి సూరన రచించిన తెలుగు కావ్యం. దీనిని ప్రప్రథమ పరమ స్వతంత్రాంధ్ర నవలగా అభివర్ణించారు. ఇది కట్టమంచి రామలింగారెడ్డి వంటి ప్రసిద్ధ విమర్శకుల ఆదరానికి పాత్రమైన ప్రబంధం. దీనిని ఉషశ్రీ పురాణపండ తెలుగు వచనంలోనికి అనువదించారు.
## చరిత్ర రచనలో
కళాపూర్ణోదయం ప్రబంధం యొక్క కథావస్తువు రచన కాలం నాటిది కాకున్నా రచనలో అప్పటి స్థితిగతులు ప్రతిబించింది. యుద్ధానికి పోతున్న సైన్యం వర్ణన ఇందులో దొరుకుతోంది. సైన్యంతో పాటు కళాకారులు, కవులు, పండితులు, వారకాంతలు, కుటుంబం వంటి జనాన్ని తీసుకుపోయేవారు. ఇందరు వెళ్తుండడంతో ఆ సైన్యం వెళ్ళే ప్రాంతాన్ని ముందుగానే తెలుసుకుని అక్కడ వ్యాపారస్తులు గుడారాలు వేసుకుని అమ్మేవారు. అలా యుద్ధానికి వెళ్తుంటే భాగ్యవంతులు తమ ఇళ్ళలో అనుభవించే అన్ని రకాల సౌఖ్యాలు కూడా అనుభవించేవారు. ఇలా సైన్యం వెళ్తుంటే ఓ నగరమే తరలివెళ్తోందా అనిపించిస్తోందన్న వివరాలు కళాపూర్ణోదయంలో ఉన్నాయి. విజయనగరాన్ని రాయల కాలంలోనూ, ఆయన అనంతరమూ చూసిన యాత్రాచరిత్రకారుడు న్యూనిజ్ వ్రాసిపెట్టిన రచనలో కూడా ఇదే విధమైన వర్ణన ఉంది.

## మూలాలు

## బయటి లింకులు
* వికీసోర్సులో కళాపూర్ణోదయము
* ఈ మాట లో కె.వి.ఎస్.రామారావు పూర్తి గ్రంథం 

వర్గం:తెలుగు కావ్యములు
చికెన్ 65

right|thumb|చికెన్ 65
ఇది ఒక చైనీస్ వంటకం.ఎలా చేస్తారొ చూద్దాం.
## కావలసిన పదార్దాలు
# బోన్ లెస్ చికెన్ -పావు కిలో.
# మైదా-3 స్పూన్స్
# కార్న్ ఫ్లోర్-3 స్పూన్స్
# కోడి గుడ్డు-1
# అల్లం వెల్లుల్లి పేస్ట్-2 స్పూన్స్
# కారం-1 స్పూన్
# అజినోమోటో-అర స్పూన్
# సోయా సాస్-4 స్పూన్స్
# ఎరుపు ఫుడ్ కలర్
# ఉప్పు-తగినంత
# గరం మసాలా-1 స్పూన్
# కొత్తి మీర,కరివేపాకు-తగినంత
# పచ్చి మిరపకాయలు-3
# నూనె (డీప్ ఫ్రైకు సరిపడా)

## తయారు చేయు విధానం
చికెన్,మైదా,కార్న్ ఫ్లోర్,గుడ్డు,ఉప్పు,కారం,అజినోమోటో అన్ని బాగా కలిపి 2 గంటలు నానబెట్టుకోవాలి.ఆ తర్వాత కళాయులో నూనె పోసి బాగా వేడెక్కాక ఒక్కొక్క చికెన్ ముక్కను పిండితో ముంచి నూనెలో ఫ్రై చేసి తీయాలి.

ఇప్పుడు వేరే మూకుడులో కాస్త నూనె వేసి కాగాక పచ్చిమిరప,కరివేపాకు,అల్లం వెల్లుల్లి పేస్ట్,సోయాసాస్,అజినోమోటో,ఫుడ్ కలర్, పెరుగు వేసి వేయించిన చికెన్ ముక్కలను అందులో వేసి కాసేపు వేయించి దించేయాలి.పైన కొత్తిమీర,నిమ్మకాయ,ఉల్లి పాయముక్కలతో అలంకరించాలి.అంతే చైనీస్ ఫాస్ట్ ఫుడ్ చికెన్ 65 తయారు.

## మూలాలు

వర్గం:చైనీస్ వంటలు
వర్గం:మాంసాహార వంటలు
చుక్కపల్లి భారతీరాణి

గుంటూరువాసి. భర్త విజయవాడలో ప్రముఖ పాదరక్షల తయారీ వ్యాపారస్తుడు. రోడ్డు ప్రమాదంలో భర్త మరణించాక నిరాశలో కూరుకు పోకుండా తనను తాను ఓదార్చుకోవడానికి శరత్‌ సాహిత్యం చదివింది. మయూరి' చిత్రం పదేపదే చూసింది. అమెరికా వెళ్ళి కంప్యూటర్‌ కోర్సు చేసి లయోలా యూనివర్సిటీ ఆఫ్‌ షికాగోలో ఫస్టు ర్యాంకు సాధించారు. ప్రఖ్యాత కూపర్స్‌ అండ్‌ లిబ్రాన్‌ సంస్థ ఆమె సేవలు కోరుతూ ఎదురుచూసే స్థాయికి ఎదిగారు. అమెరికాలో ప్రసిద్ధ కెలాగ్‌ బిజినెస్‌ స్కూల్‌ నుంచి గ్లోబల్‌ మార్కెటింగ్‌లో పట్టా పుచ్చుకున్నారు. కంప్యూటర్‌ పరిజ్ఞానం, ఆర్థిక వ్యవహారాల్లో ఆమె నైపుణ్యం వినియోగించుకోవాలని ప్రఖ్యాత కూపర్స్‌ అండ్‌ లిబ్రాన్‌ సంస్థ భావించింది. ఆమె కోసం కొన్ని నెలలు వేచి చూసి మరీ ప్రోగ్రామర్‌గా అవకాశం ఇచ్చింది. ఆర్థిక వ్యవహారాలకు ఉపకరించే టెస్టింగ్‌ టూల్స్‌ రూపొందించి పేరు గడించిన భారతి అంచెలంచెలుగా వివిధ ఉన్నతస్థాయిల్లో సేవలందించారు. తెల్లవారు మాత్రమే ఆధిక్యం కనబరిచే అమెరికన్‌ ఆర్థిక రంగంలో కీలక బాధ్యతలు నిర్వహించారు. ప్రైజ్‌వాటర్‌ హౌజ్‌ కూపర్స్‌లో భాగస్వామిగా, డైరెక్టర్‌గా ఉన్నత పదవుల్లో పనిచేశారు. హైదరాబాద్‌ లో కన్సల్టెన్సీని ఆరంభించే యోచనలో ఉన్నారు. తండ్రి నుంచి వామపక్ష భావాలను ఒంటబట్టించుకుని... పట్టుదలతో కష్టాలను అధిగమించిన భారతి తన కూతురు శిల్పను న్యాయశాస్త్రం చదివిస్తున్నారు.

## భావాలు
*నిన్ను నువ్వు తీర్చిదిద్దుకునే దారిలో వెళితే ఒంటరితనం వేధించదు
*చదువొక తపస్సు... యాగంలా చేస్తేనే పరిజ్ఞాన యోగం సిద్ధిస్తుంది. 
*భర్త మరణాన్ని తట్టుకోవడమే అన్నిటికన్నా పెద్ద పరీక్ష అటువంటిది ఆంగ్లం నేర్చుకుని, చదువులో రాణించలేనా 
*కష్టాల్లేని జీవితం పదును తేలదు
## మూలాలు
*http://www. eenadu. net/main4. asp

వర్గం:ఆదర్శ వనితలు
వర్గం:స్ఫూర్తి ప్రదాతలు
వర్గం:గుంటూరు జిల్లా మహిళా పారిశ్రామికవేత్తలు
తులాభారం

తిరుమల తులాభారం తిరుమలలోని శ్రీ వారికి ధన రూపేణ, వస్తు రూపేణ కాని ఇచ్చే కార్యక్రమం.  ఈ **తులాభారం** ద్వారా మనిషియొక్క బరువుకు తగినంత సమర్పించుకొనే అవకాశము టి.టి.డి. బోర్డు భక్తులకు కల్పించించి. ఎవరైనా వారి వారి శక్తి అనుసారము తులాభారము ద్వారా వారికి తోచిన వస్తువులను, ధనమును కానీ సమర్పిస్తారు. శ్రీకృష్ణదేవరాయలు మండపానికి ఎదురుగా ఉంటుంది.

తిరులారాయ మండపం దగ్గర తులభారం కనిపిస్తుంది. సంస్కృతంలో  "తుల" అంటే త్రాసు అని అర్థం.  పాత రోజుల్లో రాజులు "తులపురుషదానం" చేసేవారు. భక్తులు తమ వ్యాధులు నయం అయినప్పుడు వారు ఇవ్వాలనుకున్నట్లు డబ్బు చెల్లిస్తారు. స్వామి అనుగ్రహం పొందిన భక్తులు  వారి బరువుకు లేదా వారి పిల్లల బరువుకు సమానమైన డబ్బు స్వామికి సమర్పించడమే తులాభారం. అవసరమైతే తిరుపతి తిరుమల దేవస్థానం వారు   నాణేలను కూడా అందిస్తుంది.

తులభారం అనేది హిందూ ఆచారం, ఇది ద్వాపర యుగం నుండి ఆచరించబడింది, తులాభరం అంటే తనను సమాన బరువు గల వస్తువులను చెల్లించడం. భక్తుల ప్రార్థనలు నెరవేరినప్పుడు దేవునికి వారి బరువుకు సమానమైన  బంగారం, పండ్లు లేదా ధాన్యాలను సమర్పిస్తారు. ఈ కార్యక్రమంలో భక్తులు బియ్యం, పంచదార, బెల్లం, పటిక బెల్లం, నాణేలను సమర్పిస్తారు.
thumb|శిబిచక్రవర్తి దయాగుణం

## శిబిచక్రవర్తి వృత్తాంతం
ఒకరోజు ఇంద్రుడు శిబి చక్రవర్తిని పరీక్షించాలని అగ్నిదేవునితో కలసి తాను డేగరూపంలోనూ అగ్నిదేవుడు పావురం రూపంలోనూ మారారు. డేగ రూపం లోని ఇంద్రుడు పావురంరూపంలో అగ్నిదేవుని తరముతూ ఉన్నాడు. ఆ పావురం శిబి చక్రవర్తి దగ్గరకు వచ్చి శరణు వేడింది. శిబి పావురానికి అభయం ఇచ్చాడు. డేగ శిబి చక్రవర్తిని చూసి "రాజా! ఇది నాకు ఆహారం. దీనిని నాకు ఇవ్వండి. ఈ ఆహారం లేకుంటే నేను బ్రతకలేను" అని అడిగింది. శిబి చక్రవర్తి "ఈ పావురం నన్ను శరణుజొచ్చింది. అభయం ఇచ్చిన వారిని విడిచిపెట్టడం ధర్మంకాదు. నీవు వేరే ఆహారం చూసుకో" అన్నాడు. డేగ శిబితో "రాజా! ఇది నాకు దేవుడిచ్చిన ఆహారం. దీనికి సమానమైన ఆహారం నాకిచ్చి దీనిని నువ్వు తీసుకో" అని చెప్పింది. అందుకు అంగీకరించిన శిబి ఒక కత్తి తీసుకుని తన దేహాన్ని కోసి మాంసం తీసి త్రాసులో వేసాడు. ఎంత మాంసం వేసినా పావురం ఎత్తు తూగకపోవడం చూసి ఆశ్చర్య పడిన శిబి తనకు తానే త్రాసులో కూర్చుని ఆత్మార్పణం చేసుకున్నాడు. అతని త్యాగనిరతికి మెచ్చి ఇంద్రుడు, అగ్నిదేవుడు తమ నిజరూపాలు ధరించి "రాజా! నీ త్యాగనిరతికి సంతోషించాము. నీకీర్తి అజరామరమై చిరకాలం వర్ధిల్లుతుంది" అన్నారు.  

## మూలాలు

## బాహ్య లంకెలు
* 

వర్గం:తిరుమల
తులాభారం (అయోమయ నివృత్తి)

**[[తులాభారం]]** దేవునికి కానుకలు సమర్పించే విధానము.
----
* తులాభారం (1974 సినిమా) - 1974లో విడుదలైన సాంఘిక చిత్రం.
* శ్రీకృష్ణ తులాభారం (నాటకం)
* శ్రీకృష్ణ తులాభారం (1935 సినిమా) 
* శ్రీకృష్ణ తులాభారం (1955 సినిమా) 
* శ్రీకృష్ణ తులాభారం (1966 సినిమా)
గణేష్

# వినాయకుడు - హిందూ దేవుడు
# గణేష్ (1998 సినిమా) - తిరుపతి స్వామి దర్శకత్వంలో వచ్చిన సినిమా
# గణేష్ - రాం కథానాయకుడిగా వచ్చిన సినిమా
# గణేష్ - భారతీయ నటుడు, దర్శకుడు, నిర్మాత, టెలివిజన్ ప్రెజెంటర్
మేధా పాట్కర్

**మేధా పాట్కర్**, నర్మదా బచావో ఉద్యమంతో పేరుగాంచిన సామాజిక ఉద్యమకారిణి.

## జననం
డిసెంబరు 1, 1954న ముంబాయిలో జన్మించింది. తల్లితండ్రులు ఇందు, వసంత కనోల్కర్ ఇద్దరూ సామాజిక సేవా కార్యకర్తలు. టాటా సంస్థలో ఎం.ఏ. (సోషల్ వర్క్) విద్య అభ్యసించిన తరువాత 7 సంవత్సరాలు పలు స్వచ్చంద సంస్థల్లో పనిచేసింది. భర్తతో సామరస్యంగా విడిపోయింది. 2014 సాధారణ ఎన్నికలలో ఈమె ఆమ్ ఆద్మీ పార్టీ తరఫున ఈశాన్య ముంబయి లోక్ సభ స్థానానికి పోటీ చేసారు, కాని భారతీయ జనతా పార్టీ అభ్యర్థి చేతిలో ఓడిపోయారు.

## భావాలు
* ప్రత్యేక ఆర్థిక మండళ్ల ఏర్పాటుతో భూ మాఫియాను ప్రోత్సాహించడమే. ప్రత్యేక ఆర్థిక మండళ్లు రైతుల బతుకుల్ని నాశనం చేస్తున్నాయే తప్ప వారికి ప్రయోజనకరంగా లేవు. పంట భూములు రియల్‌ ఎస్టేట్‌ వ్యాపారుల చేతుల్లో పెట్టడమే ఆ మండళ్ల వెనక ఉన్న అసలు ఉద్దేశం. ఆదివాసులు, రైతులు, పేదలు జీవించేందుకు వీలులేని పరిస్థితి పాలకులు కల్పిస్తున్నారు. ఎస్‌ఈజడ్‌లు ఏర్పడితే నేరాలు కూడా పెరుగుతాయి. అభివృద్ధి పేరిట పాలకులు అన్నదాతకు ద్రోహం చేస్తున్నారు. దేశానికి వెన్నెముక అంటూనే పాలకులు రైతు వెన్ను విరుస్తున్నారు. పచ్చని పంట పొలాలను నిప్పచ్చరం చేసే ప్రభుత్వ చర్యలను ప్రతిఘటించాలి. జనాభాకు అనుగుణంగా ఆహార ఉత్పత్తులు పెరగకపోవడానికి కారణం పెట్టుబదీదారులకు భూములు తెగనమ్మటమే. ఇలా భూములు అమ్మితే భవిష్యత్‌ తరాలకు ఉపాధి అవకాశాలు కరువవుతాయి.

## అవార్డులు
* 1991లో రైట్ లివ్లీహుడ్ అవార్డు లభించింది.
* 1999లో ఎం.ఏ.థామస్ జాతీయ మానవ హక్కుల అవార్డు పొందినది.

## మూలాలు
* (ఆంధ్రజ్యోతి11.11.2009)

వర్గం:1954 జననాలు
వర్గం:మహారాష్ట్ర వ్యక్తులు
వర్గం:భారతీయ మహిళలు
వర్గం:సామాజిక మాధ్యమాలు
వర్గం:జీవిస్తున్న ప్రజలు
సత్యవోలు (రాచర్ల)

right|thumb|సత్యవోలు భీమలింగేశ్వరస్వామి మందిరం
**సత్యవోలు**, మార్కాపురం జిల్లా, రాచర్ల మండలానికి చెందిన రెవెన్యూయేతర గ్రామం.

## దేవాలయాలు
కుడి|thumb|సత్యవోలు భీమలింగేశ్వరస్వామి మందిరం
కుడి|thumb|సత్యవోలు భీమలింగేశ్వరస్వామి లింగం
*పట్టణానికి 8 కిలోమీటర్లదూరంలో రాచర్ల మండలం సత్యవోలు గ్రామంలో, పాండవుల మనుమడు జనమేజయుడు శివలింగాన్ని ప్రతిష్ఠించాడు. అనంతరం చాళుక్య రాజులచే ఆలయనిర్మాణం జరిగింది. ఇక్కడ చాళుక్య శైలిలో నిర్మించబడిన భీమలింగేశ్వర, రామలింగేశ్వర ఆలయాలు ప్రసిద్ధి చెందినవి. వీటిని జాతీయ వారసత్వ సంపదగా భారత ప్రభుత్వం ప్రకటించింది.
*శ్రీ రామలింగేశ్వరస్వామివారి ఆలయం.

## గ్రామ విశేషాలు
ఉన్నది ఒకే వీధి, ఆవీధే ఒక గ్రామం. అయినా అలాంటి ఇలాంటిదేం కాదు. 33 గృహాలూ, 109 మంది జనాభా, 1600 యెకరాల పొలం, ప్రత్యేక తలారులతో రెవెన్యూ గ్రామంగా తులతూగుతోంది. ఒక్క సర్వే నంబరు 5 లోనే 500 యెకరాల పైగా భూమి ఉంది. ఈ వీధికే ప్రత్యేకంగా శ్మశానమూ ఉంది. ఇక్కడ అలంపురం తరహాలో నిర్మించిన స్థానిక రామలింగ, భీమలింగేశ్వరాలయాలు, ఉద్యానవనంలా ఉండే పరిసరాలతోపాటు అక్కడ ఒక వీధి ఉంటుంది. కాంక్రీటు రహదారి,పొందికగా నిర్మించిన రామాలయం, పోలేరమ్మ ఆలయాలు ఉన్నాయి. ఇక్కడ రెండు గ్రామాలూ ( సత్యవోలూ+భూపనగుంట్ల) కలిసే ఉన్నాయి. రెండు ఊర్లంటే ఒకే వీధి. 

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో భూపని వెంకటలక్ష్మమ్మ, 48 ఓట్ల మెజారిటీతో, సర్పంచిగా ఎన్నికైనారు.
## మూలాలు

## వెలుపలి లింకులు
విండోస్ చిట్కాలు

కంప్యూటర్ లో మైక్రోసాఫ్ట్  విండోస్ వాడేటపుడు చిన్న చిన్న చిట్కాలు వాడితే పని తేలికవుతుంది.
thumb|మైక్రోసాఫ్ట్ లోగో (2012)

## చిట్కాలు

* అప్పుడప్పుడు ఏదైనా విండోను close చేద్దామనుకొంటే అది మొరాయిస్తూ ఉంటుంది కదా, అప్పుడు ctrl+alt+delete ఈ మూడు buttun లను ఒకేసారి నొక్కండి. అప్పుడు మీకు మానిటర్ మీద Windows Task Manager కనబడుతుంది. మీరు ఏ విండోను close చేయాలని అనుకొంటున్నారో అందులో select చేసుకుని End అనే బటన్ నొక్కండి.
* చాలా విండోలు ఓపెన్ అయిఉన్నపుడు మీరు Desktop నేరుగాకు వెళ్ళాలంటే Windows key+**D** అక్షరాన్ని నొక్కండి.
* అన్ని విండోలు ఒకేసారి Minimise చేయాలనుకొంటే Windows key+**M** అక్షరాన్ని నొక్కండి.
*కంప్యూటర్ లో అనేక విండోలు ఓపెన్ అయ్యి ఉంటే ఒక దానిని మాత్రమే ఓపెన్ చెయ్యటానికి alt+tab కీని నొక్కండి.
*CMOS బ్యాటరీ లేకపోతే మామూలు కన్నా విండోస్ బూటింగ్ స్లో అవుతుంది. BIOS OS కి ట్రాన్స్ ఫర్ అయ్యే సమయం ఎక్కువవుతుంది.
*DDR2 రామ్ స్లాట్ ఉన్న మదర్‍బోర్డ్ లలో 1GB సామర్ధ్యం కలిగిన మెమరీ మాడ్యూల్‍ని వాడడం ద్వారా పెర్‍ఫార్మెన్స్ బాగుంటుంది.
*ఎలాంటి స్క్రీన్‍సేవర్‍ని ఉపయోగించకుండా LCD మోనిటర్‍ని నిరంతరం ఆన్ చేసి ఖాళీగా ఉంచితే 50% వరకూ బ్రైట్‍నెస్ తగ్గుతుంది.
* ఏ కారణం వల్లయినా సిడిరామ్ డ్రైవ్ డోర్ బయటకు రానట్లయితే దానిపై ఉండే ఎమర్జెన్సీ ఎగ్జిట్ హోల్‌లో పిన్‌తో గుచ్చండి. 
*Desktop.scf అనే ఫైల్ డిలీట్ చెయ్యబడినప్పుడు Quick Launch Barపై Show Desktop ఆప్షన్ సైతం మాయమవుతుంది.
*NVROM cleared by jumper అనే మెసేజ్ బూటింగ్ సమయంలో కనిపిస్తుంటే CMOS జంపర్ సరిగ్గా పెట్టలేదని అర్ధమన్నమాట.
*మానిటర్ రవాణాలో కదిలినప్పుడు, కంప్యూటర్ ఆన్ చేసిన వెంటనే "Out-of-Sync" అనే ఎర్రర్ మెసేజ్ వస్తుంది.
*USB డివైజ్‌లను కొన్నప్పుడు మొదట డ్రైవర్లు ఇన్‌స్టాల్ చేస్తూ డివైజ్‌ని కనెక్ట్ చెయ్యమని అడిగినప్పుడు మాత్రమే కనెక్ట్ చేయండి. 
*కంప్యూటర్ ద్వారా బార్‌కోడ్‌లను రీడ్ చెయడానికి తప్పనిసరిగా Barcode Reader అనే హార్డ్‌వేర్ పరికరం మన వద్ద ఉండాలి.
*Dos Command ప్రాప్ట్‌లో Windows డైరెక్టరీలో ఉండగా scanreg/backup అనే కమాండ్‌ని ఉపయోగించి విండోస్ రిజిస్ట్రీని బ్యాకప్ తీయవచ్చు
*ఆప్టికల్ మౌస్‌లలో క్రింది భాగంలో ఉండే సెన్సార్ టేబుల్, మౌస్ పాడ్ వంటి వాటి ఉపరితలాన్ని గుర్తించడం ద్వారా మౌస్ మూమెంట్‌ని నిర్ణయించుకుంటుంది.
*పాస్‌వర్డ్‌తో ఎన్‌క్రిప్ట్ చేయబడి ఉన్న RAR ఫైళ్ళని Advanced RAR Password Recovery సాప్ట్ వేర్ తో రికవర్ చేసుకోవచ్చు. 
*screensaverకి పాస్‌వర్డ్‌ని సెట్ చేసి మర్చిపోయినట్టైతే విండోస్ రిజిస్త్ట్రీ ద్వారా పాస్‌వర్డ్‌ని తొలగించే అవకాశం ఉంటుంది.
*

వర్గం:కంప్యూటర్ చిట్కాలు
కనకమేడల

**కనకమేడల** తెలుగు వారిలో కొందరి ఇంటి పేరు.

## ప్రముఖులు
* కనకమేడల దేవీ వరప్రసాద్, తెలుగు సినీ నిర్మాత. అతను దేవీఫిలింస్ బేనరు పై పలు విజయవంతమైన తెలుగు చిత్రాలు నిర్మంచాడు.
* కనకమేడల రంగారావు, వుయ్యూరు శాసనసభ్యుడు.
* కనకమేడల విజయభాస్కర్‌,  ప్రముఖ పాత్రికేయులు టీవీ జర్నలిస్ట్‌.
* కనకమేడల వేంకటేశ్వరరావు , సినీ గీతరచయిత.
*  
వర్గం:ఇంటిపేర్లు
కోట ప్రసాద్

right|thumb|'''కోట ప్రసాద్'''

**కోట ప్రసాద్ (కోట వెంకట ఆంజనేయ ప్రసాద్)** తెలుగు సినిమా నటుడు. అతను  సినీ నటుడు అయిన కోట శ్రీనివాసరావు కుమారుడు.  

## జీవిత విశేషాలు
అతను  కోట శ్రీనివాసరావు, రుక్మిణి దంపతులకు జన్మించాడు. అతని స్వస్థలం విజయవాడ దగ్గర కంకిపాడు. హైదరాబాదులో నివాసం ఉండేవాడు. అతను యం.బి.ఎ చదివాడు. అతని భార్య మోనాలీ. వారికి ఇద్దరు కుమారులు. వారు శ్రీనివాసరావు, శ్రీహర్ష.

అతను జె.డి.చక్రవర్తి దర్సకత్వంలో జగపతి బాబు కధానాయకుడు గా వచ్చిన  సిద్ధం  చిత్రం ద్వారా తెలుగు సినిమా పరిశ్రమకు  పరిచయమయ్యాడు. ప్రతినాయకునిగా   నటించాడు. 

అతను 2010 జూన్ 20 న  బైక్ మీద వస్తుండగా శంషాబాద్ సమీపంలో జరిగిన రోడ్డు ప్రమాదంలో మరణించాడు. మరణించేనాటికి అతని వయస్సు 41 సంవత్సరాలు.

## నటించిన చిత్రాలు
* సిద్ధం - సలీం పాత్రలో
* గాయం-2 - 2010
* వాడు వీడు ఇంకొకడు

## మూలాలు

## బాహ్య లంకెలు
* 
వర్గం:తెలుగు సినిమా నటులు
వర్గం:2010 మరణాలు
వర్గం:జనన సంవత్సరం తప్పిపోయినవి
వర్గం:రోడ్డు ప్రమాదంలో మరణించినవారు
పుల్లెల

**పుల్లెల** (ఆంగ్లం: Pullela) తెలుగు వారిలో కొందరి ఇంటి పేరు.

## ప్రముఖులు
* పుల్లెల గోపీచంద్, ప్రముఖ బాడ్మింటన్ క్రీడాకారుడు.
* పుల్లెల శ్రీరామచంద్రుడు, ప్రముఖ కవి, పండితుడు.
* పుల్లెల ఫణికుమార్, వైద్య శాస్త్రవేత్త.
శ్యామయ్య అయ్యంగార్

హైదర్ అలీ, టిప్పు సుల్తాన్ కాలంలో పోలీసు, పోస్టాఫీసు మంత్రి. పోస్టాఫీసు ఇంటెలిజెన్స్ విభాగంగా కూడా పనిచేసేది. అతణ్ణి అంచే శ్యామయ్య అని కూడా అంటారు.  వాసుదేవ అయ్యంగార్ కుమారుడు.  అతను కర్ణాటక, కోలార్ జిల్లా, బంగారపేట లోని బుడికోటె వద్ద గల శూలికుంటె గ్రామానికి చెందినవాడు. శ్యామయ్య యువకుడిగా ఉన్నప్పుడు హైదర్‌ను కలిశాడు. 1776 లో తపాలా కార్యాలయం, పోలీసు (యాంచె గురితన) అధిపతిగా నియమితుడయ్యాడు. ఈ పదవిలో అతను అత్యున్నత స్థాయికి ఎదిగాడు (కొంతమంది చరిత్రకారులు ఈ తేదీని 1779 అని అంటారు). అతన్ని గొడుగు, పతకం, ముత్యాల హారంతో సత్కరించారు. హైదర్ అలీ నుండి 5000 వరహాలను బహుమతిగాను 1000 వరహాలను భత్యంగానూ పొందాడు. 

టిప్పు సుల్తాన్ కాలంలో, 1783 లో టిప్పును పడగొట్టడానికీ, తిరిగి హిందూ రాజును స్థాపించడానికీ కుట్ర జరిగింది. దానికి శ్యామయ్య నాయకుడని నమ్మారు. చాలా మంది కుట్రదారులను తక్షణమే చంపేసారు. శ్యామయ్యకు ఆ శిక్ష ఎందుకు పడలేదో తెలియదు. టిప్పు అతన్ని భారీ ఇనుప గొలుసులతో ఉంచమని ఆదేశించాడని, అప్పుడప్పుడూ ఆహారం ఇచ్చేవారని, బహిరంగంగా కొట్టేవారని, వీపు పైన కారం అద్దేవారనీ, ఆ తరువాత కళ్ళు పీకేసారనీ భావిస్తారు. 

శ్యామయ్య, అతని సోదరుడు రంగయ్య తిరుగుబాటులో తమకు ఎటువంటి ప్రమేయమూ లేదని చివరి వరకూ ఖండిస్తూనే ఉన్నారు. దర్బారులోని ఇతర మంత్రులు అతడిపై అసూయతో వేసిన రాజకీయ కుట్రకు శ్యామయ్య బలయ్యాడని ఆయన కుటుంబ అనుచరులు భావిస్తారు. 1784 లో శ్యామయ్యను చంపేసారని కొన్ని కథనాలు చెబుతున్నాయి, అయితే 1793 లో శూలికుంటే వద్ద సాంటే (వీక్లీ మార్కెట్) నడపడానికి టిప్పు నుండి సనద్ (అనుమతి / మంజూరు) అందుకున్నాడనీ, 1821 లో అతనికి ఒక కుమారుడు జన్మించాడని ఇనామ్ రికార్డ్స్ చూపిస్తున్నాయి. 

చివరి ఆంగ్లో-మైసూర్ యుద్ధంలో శ్యామయ్య కుమారుడు ఆంగ్లేయులకు వ్యతిరేకంగా పోరాడి, ఛాతీలో తుపాకీ కాల్పుల కారణంగా చనిపోయినప్పుడు టిప్పు శ్యామయ్యను క్షమించాడని గిడ్వానిస్ పుస్తకం సూచిస్తుంది.  శ్యామయ్య అన్నయ్య రంగయ్య అయ్యంగార్ కూడా టిప్పు కింద పనిచేసిన ఉన్నతాధికారి.  అతని తమ్ముడు అప్రమేయకు కూడా ప్రభుత్వంలో స్థానం లభించింది. 

అతన్ని అనేక రికార్డులలో అంచే శ్యామయ్య, ఇంచివాలా, అంచెవాలా, షామియా అని కూడా ప్రస్తావించారు. రంగయ్యను కూడా బంగియా, రగియా అని చాలా రికార్డులలో పేర్కొన్నారు.

టిప్పు సుల్తాన్ కి వెన్నుపోటు పొడవడానికి ప్రయత్నించినది మీర్ సాదిక్. ప్రమాదవశాత్తు టిప్పు సుల్తాన్ మీర్ సాదిక్ ని కాకుండా శ్యామయ్యని అనుమానించడం జరిగింది.

## మూలాలు

వర్గం:మైసూరు రాజ్యం
వర్గం:కర్ణాటక వ్యక్తులు
వర్గం:కర్ణాటక
గ్రహాంతర వాసులు

right|thumb|'''గ్రహాంతర వాసి''' ఊహా చిత్రం

ఈ భూమి మీద లాగానే ఈ అనంత విశ్వంలొ కూడా ఎక్కడో గ్రహం మీద ప్రాణులు ఉన్నాయని, వారు మనకన్నా చాలా తెలివైనవారని, వారే **గ్రహాంతర వాసులు** (ఆంగ్లం: Aliens) అంటూ ఉంటారు.వారు అప్పుడప్పుడు వారు ఎగిరే పళ్ళాలు (ఆంగ్లం: Flying Saucers) లేదా గుర్తించబడని ఎగిరే వస్తువుల ద్వారా ఈ భూమి మీదకు వస్తారని కొందరు శాస్త్రవేత్తల నమ్మకం.

## గ్రహాంతరవాసులు ఉన్నారా?
గ్రహాంతర వాసులు ఉన్నారో లేదో చెప్పడానికి నేటి విజ్ఞాన శాస్త్రం వద్ద కచ్చితమైన ఆధారాలు లేవు. కానీ భూమి మీద ఉన్న పరిస్థితులు, పరిణామం (evolution) మరెక్కడైనా సంభవించి ఉంటే ఆ గ్రహాల మీద కూడా జీవం ఆవిర్భావానికి అవకాశం లేకపోలేదు. ఆ జీవులు క్రమేణా పరిణామం చెంది ఉన్నత స్థాయి జీవులుగా మారే అవకాశం కూడా ఉంటుంది. మన సౌరమండలంలో మరెక్కడా జీవం ఉన్న ఆనవాళ్లు లేవు. భూమికి సమీపంలో ఉన్న మార్స్ (కుజ లేదా అంగారక) గ్రహంపై జీవం ఉందో లేదో తెలుసుకోడానికి ఇటీవల పంపిన క్యూరియాసిటీ రోవర్ అక్కడికి చేరుకోడానికి దాదాపు ఏడాది సమయం పట్టింది. సుమారు 20 కోట్ల కిలోమీటర్ల దూరంలో ఉన్న కుజ గ్రహం మీదకు వెళ్లడానికే ఇంతకాలం పడితే ఎన్నో కాంతి సంవత్సరాల దూరంలో ఎక్కడెక్కడో ఉండే సౌరమండలాలలోని గ్రహాల మీది పరిస్థితులు ఎలాంటివో తెలియడానికి ఎన్నో వందల ఏళ్లు పడుతుంది. ఆయా గ్రహాల మీద గ్రహాంతర వాసులెవరైనా ఉన్నా వాళ్లు భూమి దగ్గరకి రావడానికి కూడా అంతే కాలం పడుతుంది. అది సాధ్యం కాదు. కాబట్టి గ్రహాంతర వాసులు ఎక్కడో అక్కడ ఉన్నా వారిని మనం చూడడం దాదాపు అసంభవం.
## మనకన్నా తెలివైన వారా?
వారు అప్పుడప్పుడు ఎగిరే పళ్ళాలు సహాయంతొ ఈ భూమి మీదకు వస్తూఉంటారని,ఆ వాహనాలను చూశామని చెబితూఉంటారు.వాటిని ఫొటోలు కూడా తీశారు.దీన్ని బట్టి చూస్తే వారు మనకన్నా ఎన్నో రెట్లు తెలివైనవారని అనుకోవచ్చు.

ఒక వాదన: ఉదాహరణకు చీమ కేవలం రెండు డైమన్షన్స్ మాత్రమే గుర్తించగలదు. అలాగే మనుషులు కూడా వారి భౌతికమైన దృష్టితో చూడలేని డైమన్షన్స్ ఉండి ఉండవచ్చుకదా?

"గ్రహాంతర వాసులు కచ్చితంగా ఉన్నారు. అయితే, మనం వారితో ఎలాంటి సంబంధాలు నెలకొల్పుకునే యత్నం చేయనే కూడదు .విశ్వాంతరాళాల్లో ఎక్కడో కచ్చితంగా ఈ జీవులు మనుగడ సాగిస్తున్నాయి. అందరూ అనుకుంటున్నట్లు కేవలం ఇతర గ్రహాలపై మాత్రమే కాదు. నక్షత్రాల సరసన....లేదంటే గ్రహాల మధ్యన ఉండే ప్రదేశంలో తేలుతూ కూడా ఉండే అవకాశం లేకపోలేదు .గగనాంతర రోదసిలో కనీసం వంద బిలియన్ల పాలపుంతలున్నాయి. వాటిల్లో కోట్లాది నక్షత్ర సమూహాలున్నాయి. ఇంత సువిశాల విశ్వంలో కేవలం ఒక్క భూమిమీద మాత్రమే ప్రాణికోటి మనుగడ సాగిస్తున్నదనే తుది నిర్ణయానికి రాలేం కదా!'ఇన్ని పాలపుంతలు, గ్రహాలు, నక్షత్ర సమూహాలున్నప్పుడు... వాటిల్లో గ్రహాంతర వాసులు మనుగడ సాగిస్తున్నాయనుకోవడం కచ్చితం సహేతుకమే అవుతుంది". --విశ్వవిఖ్యాత భౌతిక శాస్త్రవేత్త స్టీఫెన్‌ హాకింగ్

## గ్రహాంతరవాసుల లైంగిక దాడి
ఏలియన్స్  మానవులతో శారీరక సంబంధాలను కలిగి ఉన్నాయని, వారి కారణంగా ఒక మహిళ గర్భవతి అయిందనే వార్త 'ది సన్' వెల్లడించింది. ఓ వ్యక్తి వేసిన సమాచార హక్కు పిటిషన్ ద్వారా ఈ విషయం వెలుగులోకి వచ్చింది. అమెరికా రక్షణ శాఖ కార్యాలయం పెంటగాన్ కు చెందిన డిఫెన్స్  ఇంటెలిజెన్స్ ఏజెన్సీ  (DIA) ఇచ్చిన 1,500లకు పైగా పేజీల రిపోర్టులో కనీసం ఐదు సార్లు ఏలియన్, హ్యూమన్ సెక్సువల్ ఎన్ కౌంటర్లు జరిగినట్టు పేర్కొంది.

## ఇవి కూడా చూడండి

* పంట వలయాలు

## మూలాలు

వర్గం:విశ్వం
వర్గం:శాస్త్రీయ ఊహాత్మక కథనాలు
జీవం

దీని నిర్వచనం చాలా క్లిష్టమైనదనే చెప్పాలి. ఈ సృస్టిలో రెండు పదార్ధాలు ఉన్నాయి. అవి జీవులు, నిర్జీవులు. వాటిని వేరు చేసేది కేవలం వాటిలో ఉండే ప్రాణం.

భౌతిక శాస్త్రం గానీ, రసాయన శాస్త్రం గాని ఈ జీవం యొక్క నిర్వచనం చెప్పలేదు.

జీవ శాస్త్రం లేదా జీవ రసాయన శాస్త్రం మాత్రమే దీనికి కొంత నిర్వచనం చెబుతుంది. అది కూడా అసంపూర్తిగానే. ఎందుకంటే ఈ శాస్త్రాలు కేవలం జీవులలో జరిగే జీవక్రియలు, అవి ఎలా జరుగుతాయి? అని మాత్రమే వివరిస్తాయి. కనుక దీనిని బట్టి చూస్తే ఇది ఎంత క్లిష్టమైన విషయమో అర్ధం చేసుకోవచ్చు.

## జీవక్రియలు

జీవకణంలో జరిగే అన్ని రసాయనిక చర్యలను కలిపి జీవక్రియగా పేర్కొన వచ్చును. ఈ చర్యలు జీవం మనుగడకు అత్యావశ్యకమైనవి. వీటి వలన జీవ కణాల్లో పెరుగుదల, అభివృద్ధి, నిర్మాణము, పరిసరానుగుణ్యత మొదలగు అంశాలు చోటుచేసుకుంటాయి.

## అబ్రకం పొరల్లోజీవం పుట్టుక
భూమి ఏర్పడిన కొన్ని కోట్ల సంవత్సరాలకు గానీ జీవానికి అంకురార్పణ జరుగలేదు. దానికి కారణం జీవం పుట్టుకకు కావలసిన వాతావరణం లేకపోవడమే.అబ్రకం ఫలకాల్లో జీవం ఆవిర్భవించిందని, పుస్తకంలోని పేజీల తరహాలో ఉండే ఈ ఖనిజం పొరల్లో మొదటి జీవి వూపిరి పోసుకుందని, ఈ పొరల మధ్య కంపార్ట్‌మెంట్లు ఉండేవని, వీటిలో కొన్ని పరమాణువులు కణాలుగా మారడానికి అవసరమైన భౌతిక, రసాయన వాతావరణాన్ని అబ్రకం కల్పించిందని కాలిఫోర్నియా విశ్వవిద్యాలయానికి చెందిన శాస్త్రవేత్తలు తెలిపారు.
## అసలు అప్పుడేం జరిగింది???
సుమారు 13.7 బిలియన్ల సంవత్సరాలకు పూర్వం బిగ్ బ్యాంగ్ (బ్రహ్మాండ విస్పోటనం) జరిగి ఇప్పుడున్న విశ్వం తయారయినది.భూమి కూడా అలా విశ్వంలోనికి విసిరివేయబడ్డ ఓ ముక్క మాత్రమే.అప్పుడు ఈ భూమి ఓ మండుతున్న అగ్నిగోళం.అలా కొన్ని కోట్ల సంత్సరాల తర్వాత భూమి నెమ్మదిగా చల్లబడింది.అది కూడా ఊపరితలంపై మాత్రమే.ఓ నగ్నసత్యం ఏమిటంటే ఇప్పటికి ఈ భూమి అట్టడుగు పొరలు ఇంకా చల్లారలేదు.భూమి అడుగు భాగాన శిలలు సైతం కరిగిపోయే వేడిమి ఉంది.అంటే మనం ఇంకా ఓ అగ్నిగోళంపై ఉన్నామన్నమాట.

సరే ఇక జీవం పుట్టుక విషయానికి వస్తే...కోట్ల సంవత్సరాల క్రితం భూమి పైపొర చల్లారిన తర్వాత నైట్రోజన్, ఆక్సిజన్, హైడ్రోజన్, కార్బన్ డై ఆక్సైడ్,, ఇతర వాయువులు ఏర్పడినాయి.కొంత కాలం తర్వాత నీరు, కర్బన పదార్దాలు ఏర్పడ్డాయి.వాటిలోనే నిరంతర రసాయన చర్యల మూలంగా కొత్త రసాయన పదార్దాలు తయారయ్యాయి.వాటిలో అమైనో ఆసిడ్లు కీలకమైనవి.ఎందుకంటే జీవం పుట్టుకకు అవే కారణం మరి.

మొదటి జీవం పుట్టుకకు పుట్టినిల్లు సముద్రం అని చెప్పవచ్చు.నీటి సమక్షంలోనే అమినో ఆసిడ్ లు, కార్బన్, ఆక్సిజన్, నైట్రోజన్ మొదలగు రసాయన పదార్ధాలతోనే ఏక కణ జీవి ఉద్బవించింది.

ప్రకృతే దైవం పచ్చదనమే ప్రాణం 
భూమిపై జీవ జాతులను సృష్టించి తానే సర్వమై నడిపించి గతించాక తనలో కలుపుకుంటుంది. అందుకే ప్రకృతి ఒకటే ఇలపై దైవం. నేడు మనం పూజిస్తున్న దేవుళ్ళందరికి కూడా ప్రకృతి తన ఒడిలో జన్మనిచ్చి తానై నడిపించి గతించాక తనలో కలుపుకుంది. ఇలలో ప్రకృతి ఒక్కటే దైవం.
ట్యాలి 9.0

thumb|ట్యాలీ సొల్యూషన్స్ సంస్థ లోగో

కంప్యూటర్ అకౌంటింగ్ లో **ట్యాలి** అనునది చాలా ప్రాముఖ్యత కలిగిన సాఫ్ట్వేర్. చిన్న సంస్థల నుంచి పెద్ద సంస్థల దాకా ట్యాలిని ఉపయోగిస్తున్నారు. ట్యాలిని ఉపాయొగించి చాలా సులభముగా అకౌంటింగ్ ని నిర్వహించవచ్చు. మొదటగా అకౌంటింగ్ ని మాన్యువల్ గా ఎలా చెస్తారో అవగాహన చెసుకున్నట్లతే కంప్యూటర్ లో ట్యాలిని ఉపయొగించి అకౌంటింగ్ ని నిర్వహించవచ్చు.

# ప్రతి వ్యాపార సంస్థ ప్రతి రోజు తమ వ్యాపార లావాదేవిలను వ్యాపార పుస్తకాలలో నమోదు చేస్తుంది. ఆ పుస్తకాలను "జోర్నల్" అంటారు.
# జోర్నల్ లో లావాదేవిలు డెబిట్, క్రెడిట్ అను విదనములో వ్రాయబడతాయి.

* యిప్పుడు ట్యాలి ERP- 9 లో మనకు కావలసిన, ఆ సాఫ్ట్ వేర్ లో లేని ఆప్షన్ ల కోసం కొన్ని ఊపయొగకరమైన చిన్న చిన్న సాఫ్ట్ వేర్ లు అందుబాటులో ఉన్నాయి.
ఊదా: ట్యాలిలోనే క్యాలండర్ సదుపాయం, వినియోగదారుల సంపూర్ణ చిరునామా పట్టిక, ట్యాలీలోని రిపోర్టులను పీడీఎఫ్ ఫార్మాట్లోకి మార్చుకునే సదుపాయము వంటివి ఉన్నాయి

ట్యాలి సాఫ్ట్ వేర్ తన సమర్థతను ఇంకా ఇంకా పెంఛుకుంటు దిన దిన ప్రవర్థమానంగా వెలిగి పొతుంది.
ట్యాలి సాఫ్ట్ వేర్ ఇటివల ప్రవెశ పెట్టిన సరి కొత్త విధానాలు, ఛాలా ఆకర్షణియంగా, ఊపయొగింఛె వారికి మరింత తెలిక ఊన్నాయి. మఛ్ఛుకు కొన్ని:
* --> భారతధేశ దన సంకెతం
* -->లో గొ ముద్రణ
* --> బ్యాంకు లావా దేవిల సులబతరం
* --> ఒకటి కన్న యెక్కువ చిరునామాలను బద్రపరుఛు కునె విధానములు మరి యగు చాలా విశేషాలె ఉన్నాయి.

ట్యాలి సాఫ్ట్ వేర్ ను ఉపయెగించడలో మీకు యెదయిన సహాయం, సహకారములు కావలెనన్న వినియొగదారుల సహాయక బృందాన్ని ఊచితంగా సంప్రదించ వఛ్ఛు. వారి సహాయం పొందిన వారిలో నెను ఒకడిగా, నాకు తెలిసిన వారి వివారాలు ఇక్కడ ఇస్తున్నాను, వారు యె క్క్షణంలో అయిన మీకు సహాయం ఛెయగలరు..

వర్గం:కంప్యూటర్
ఆంధ్రప్రదేశ్ నుండి ఎన్నికైన రాజ్యసభ సభ్యుల జాబితా

రాజ్యసభ ("రాష్ట్రాల మండలి" అని అర్థం), ఇది భారత పార్లమెంటు ఎగువ సభ. ఆంధ్రప్రదేశ్ 11 స్థానాలను ఎన్నుకుంటుంది. వారు ఆంధ్రప్రదేశ్ రాష్ట్ర శాసనసభ్యులచే పరోక్షంగా ఎన్నుకోబడతారు. 2014లో తెలంగాణ రాష్ట్రం ఆంధ్రప్రదేశ్ నుండి విభజనచెందిన తరువాత తెలంగాణకు 7 స్థానాలు, ఆంధ్రప్రదేశ్‌కు 11 స్థానాలు కేటాయించారు. పార్టీకి కేటాయించిన స్థానాల సంఖ్య, నామినేషన్ సమయంలో పార్టీ కలిగి ఉన్నస్థానాల సంఖ్యను బట్టి నిర్ణయించబడింది. పార్టీ తరుపున ఓటువేయడానికి సభ్యుడిని నామినేట్ చేస్తుంది. రాష్ట్ర శాసనసభల లోని ఎన్నికలు దామాషా ప్రాతినిధ్యంతో ఒకే బదిలీ చేయగల ఓటును ఉపయోగించి నిర్వహించబడతాయి.

## ప్రస్తుత రాజ్యసభ సభ్యులు
**Keys:**
  

ఆంధ్రప్రదేశే రాష్ట్రం నుండి రాజ్యసభకు 2024 ఏప్రిల్ 2 నాటికి ఎన్నికైన ప్రస్తుత సభ్యులు 11 మంది ఉన్నారు.వారి వివరాలు ఈ దిగువ పొందుపర్చబడ్డాయి.

## రాజ్యసభ సభ్యులందరి కాలక్రమ జాబితా

## రాష్ట్రపతి నామినేట్ చేసిన సభ్యులు
ఈ దిగువ సభ్యులు 1952 నుండి భారత రాష్ట్రపతిచే రాజ్యసభకు నామినేట్ చేయబడ్డారు.
* జాకీర్ హుసేన్ - హుస్సేన్ 1952 ఏప్రిల్ 3 నుండి 1956 ఏప్రిల్ 2 వరకు నామినేట్ చేయబడిన రాజ్యసభ సభ్యునిగా పనిచేశాడు.1956లో తిరిగి నామినేట్ చేయబడ్డాడు, బీహార్ గవర్నర్‌గా నియమించబడిన తరువాత 1957 జూలై 6న రాజీనామా చేసే వరకు పనిచేశాడు.
* ఎం.ఎఫ్. హుసేన్ - 1986 -1992
* పృథ్వీరాజ్ కపూర్ - 1952- 1960
* అబు అబ్రహాం - 1972-1978 
* జి. శంకర కురుప్ -1968-1972
* హేమ మాలిని - 2003 -209)
* ఆర్.కె. నారాయణ్ - (1986-1992)
* పండిట్ రవిశంకర్ - (1986-1992)
* కులదీప్‌ నయ్యర్‌ - (1997-2003)
* సి. నారాయణరెడ్డి - (1997-2003)
* లతా మంగేష్కర్ - (1999-2005)
* రాజా రామన్న - (1990-1992; 1997-2003)
* చో రామస్వామి - (1999-2005)

## ఇతర రాష్ట్రాల నుండి రాజ్యసభకు ఎన్నికైన ఆంధ్రప్రదేశ్ వ్యక్తులు

* నిర్మలా సీతారామన్ - కర్ణాటక
* జీ.వి.ఎల్. నరసింహారావు - ఉత్తరప్రదేశ్

## వనరులు
    

* రాజ్యసభ సభ్యులు - a
* రాజ్యసభ సభ్యులు - b
* రాజ్యసభ సభ్యులు - c
* రాజ్యసభ సభ్యులు - d
* రాజ్యసభ సభ్యులు - g
* రాజ్యసభ సభ్యులు - h
* రాజ్యసభ సభ్యులు - j
* రాజ్యసభ సభ్యులు - k
* రాజ్యసభ సభ్యులు - l
* రాజ్యసభ సభ్యులు -m
* రాజ్యసభ సభ్యులు - n
* రాజ్యసభ సభ్యులు - o
* రాజ్యసభ సభ్యులు - p
* రాజ్యసభ సభ్యులు - Q
* రాజ్యసభ సభ్యులు - r
* రాజ్యసభ సభ్యులు - s
* రాజ్యసభ సభ్యులు - t
* రాజ్యసభ సభ్యులు - u
* రాజ్యసభ సభ్యులు - v
* రాజ్యసభ సభ్యులు - w
* రాజ్యసభ సభ్యులు - x

## మూలాలు

## బాహ్యాలింకులు

* Rajya Sabha
* State wise list

వర్గం:రాజ్యసభ సభ్యుల జాబితాలు
ఆంధ్రప్రదేశ్

వర్గం:ఆంధ్రప్రదేశ్‌కు సంబంధించిన జాబితాలు
వర్గం:రాజ్యసభ సభ్యులు
వర్గం:జాబితాలు
వర్గం:తరచూ నవీకరించవలసిన వ్యాసాలు